Какво да ядете вечер, за да отслабвате | Форум 24
Какво да ядете вечер, за да отслабвате
Нова диета, която твърди, че води до загуба на тегло, като същевременно поддържа мускулната маса, насърчава хората да се хранят с хляб и тестени изделия вечер. И макар експертите да предупреждават, че този подход вероятно ще се окаже неефективен, не може да се отрече, че звучи примамливо.
Според диетата, наречена „Carb backloading“ трябва да приемате минимално количество въглехидрати през деня, а по-късно – след усилена тренировка, която е от ключово значение и не бива да се пропуска – можете да похапнете обилна порция въглехидрати на вечеря.
По същество диетата се основава на идеята, че въглехидратите трябва да се избягват през деня, защото водят до отделянето на инсулин. По този начин тялото ви да няма да разполага с излишък от глюкоза, която да се натрупа като мастна тъкан.
„Теорията за отложеното (за вечерта) приемане на въглехидрати се основава на факта, че инсулиновата чувствителност е по-висока по-рано през деня, което спомага за усвояването на въглехидратите от мускулите и от мастната тъкан“, каза Емие Сатразимис, регистриран диетолог и директор по храненето в Trifecta.
Някои проучвания за ефективността на диетата подкрепят теорията, но доказателствата на този етап не са достатъчни.
Едно проучване, анализиращо 78 полицаи в продължение на шест месеца, установило, че онези, които са прилагали принципа на отложното приемане на въглехидрати, съобщават за „по-голямо отслабване, намаляване на коремната обиколка и понижаване на количеството мастна тъкан“.
Това може да се дължи на факта, че тази диета е подобно на кето диетата, която ограничава приема на въглехидрати и „работи добре за бърза загуба на тегло“, според диетолога Барбара Куин.
Куин обаче казва пред The Independent: „Когато мускулите са лишени от въглехидрати (основният им източник на гориво), това може да причини умора, особено при спортистите или тези хора, чието ежедневие е свързано с по-висока физическа активност.“
Освен че лишава мускулите ви от горивото, от което се нуждаят през деня, тази диета в много случи е застрашена от провал, според Бенджи Тайгър, личен треньор от Orange Theory.
Тайгър казва: „Това не е ефективна диета. Вашето тяло ще бъде лишено от въглехидрати през целия ден и когато вечерта най-накрая можете да си ги позволите, вероятността да прекалите е голяма. “
И макар консумацията им да е разрешена вечер, калориите и количеството на тествените изделия също имат значение, както и тренировките.
„Ако просто чакате до края на деня, за да ядете въглехидрати на корем и не участвате в каквато и да е тренировъчна програма, няма да има никаква полза от това, защото въглехидратите са си въглехидрати, без значение по кое време на денонощието ги ядете, казва Джеърд Андерсън, специалист от Spear Physical Therapy.
За да е ефективна диетата с отложено приемане на въглехидрати и наистина да води до загуба на тегло, са необходими следните неща – редовно физическо натоварване и добре съобразено количество въглехидрати.
И докато идеята да ядете хляб, пица и паста за вечеря и по този начин да губите тегло е привлекателна, може би все пак е добре да заложите на един по-сигурен и по-надежден подход като здравословен баланс между въглехидрати, мазнини и протеини през целия ден. /profit.bg
От 1 август България няма да допуска хора със забрана да влизат в Шенген КНДР върна останките на 55 американски войници